Diari Oficial de la Generalitat Valenciana


Sumari del DOGV 6027, del 03-06-2009 (2009/6232)

Notificació de la Junta Arbitral del Transport d'Alacant sobre laude arbitral a l'empresa Serphi, SL, en l'expedient 065/08-A.
------------------------------------------------------------------------------------------------------------------------------

### Dades del document

Número de DOGV
:   6027

Data del DOGV
:   03-06-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/6232


Data del document
:   22-05-2009

Organisme emissor
:   Conselleria d'Infraestructures i Transport

Tipus de document
:   Edicte

Notificació de la Junta Arbitral del Transport d'Alacant sobre laude arbitral a l'empresa Serphi, SL, en l'expedient 065/08-A. [2009/6232]  
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de Serphi, SL, amb domicili a Elx que s'ha dictat laude en l'expedient 065/08-A com a conseqüència del procediment seguit en este i que no ha pogut ser comunicat per absència, ignorat parador, caducat o refusat.  
El text és el següent:  
Alacant, 12 de febrer de 2009. A les 10.30 hores es constituïx la Junta Arbitral del Transport d'Alacant en la seu de l'avinguda d'Aguilera 1-6ª planta, pels membres esmentats al marge, a fi de dictar laude arbitral sobre la controvèrsia plantejada en l'expedient 065/08-A, promogut per Gefco España, SL, amb domicili a Alacant contra Serphi, SL, amb domicili a Elx, en relació amb la reclamació següent: impagament de ports pels servicis de transport internacionals realitzats entre França i Espanya en els mesos de gener i febrer de 2008 per valor de 734,20 € (set-cents trenta-quatre euros amb vint cèntims). Comença la vista oral sense la compareixença de la reclamada, a pesar que ha sigut citada dins del termini i la forma escaient, segons consta en l'expedient, amb els efectes que determina la vigent legislació més avall arreplegada. Es concedix la paraula al representant de l'actora, Antonio Molina Martínez, el qual ratifica la demanda i la quantia esmentades, i aclarix les circumstàncies de la devolució del pagaré cursat, així com la quantia reclamada i aporta en l'acte de la vista dos contractes marc subscrits, segons indica, amb el seu client, amb vigència d'un any. Contestant a la pregunta que li formula el col·legi arbitral sobre si disposa d'alguna altra documentació relacionada amb la seua reclamació, el compareixent manifesta que no té més documents per a la incorporació a l'expedient. La Junta Arbitral considera que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, ja que afecta les qüestions competencials de les juntes arbitrals de Transport. Vistes pel col·legi arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que antecedixen, s'arriba per unanimitat al laude següent: desestimar la demanda interposada per Gefco España, SL, contra Serphi, SL, entenent que no ha sigut justificada de manera suficient la realització dels transports el pagament dels quals és exigit per la demandant alhora que no han sigut acreditats els lliuraments de les diferents partides en els destins corresponents. Contra esta resolució arbitral es pot interposar únicament recurs d'anul·lació davant de l'Audiència Provincial que haurà de presentar-se en els dos mesos següents de la notificació, o d'aclariment, en els 10 dies següents de la notificació esmentada. Contra el laude arbitral ferm només pot interposar-se recurs de revisió, d'acord amb el que establix la legislació processal per a les sentències processals fermes. El que per a constància, arxivament i trasllat a les parts firmen els membres de la Junta en el lloc i la data indicats.  
Alacant, 22 de maig de 2009.- El president: Manuel Gálvez Acero.